hotchpotch/miracl-hf-unified huggingface dataset:
เคานต์เคลาส์-คาร์ซีมีร์แห่งออเรนจ์-นัสเซา
เคานต์เคลาส์-คาร์ซีมีร์แห่งออเรนจ์-นัสเซา () เป็นพระโอรสพระองค์เดียวใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาชายเพียงพระองค์เดียวใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะชายเพียงพระองค์เดียวใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยมีพระบิดามารดาทูลหัวคิอ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์พระราชปิตุลา(ลุง) เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน พระญาติ
กระทรวงการเคหะและพัฒนาเมืองสหรัฐ
กระทรวงการเคหะและพัฒนาเมืองสหรัฐ (HUD) เป็นหน่วยงานการบริหารของรัฐบาลสหรัฐอเมริกา แม้ว่าจะเป็นจุดเริ่มต้นจากสำนักงานที่อยู่อาศัย,บ้าน และการเงิน แต่ก็ก่อตั้งขึ้นในปี ค.ศ. 1965 โดยเป็นส่วนหนึ่งของโครงการ " Great Society " ของประธานาธิบดีลินดอน บี. จอห์นสันเพื่อพัฒนาและดำเนินนโยบายเกี่ยวกับที่อยู่อาศัยและเมือง
ภารกิจของกระทรวงคือการสร้างชุมชนที่ยั่งยืนรวมและบ้านราคาประหยัดที่มีคุณภาพสำหรับทุกคน กระทรวงกำลังทำงานเพื่อเสริมสร้างตลาดที่อยู่อาศัยเพื่อหนุนเศรษฐกิจและปกป้องผู้บริโภค ตอบสนองความต้องการบ้านเช่าที่มีคุณภาพราคาไม่แพง ใช้ที่อยู่อาศัยเป็นจุดเริ่มต้นสำหรับการปรับปรุงคุณภาพชีวิต สร้างชุมชนที่ยั่งยืนและยั่งยืนโดยปราศจากการเลือกปฏิบัติ
โครงการที่สำคัญคือ :
โรเจอร์ เทย์เลอร์
โรเจอร์ เมดโดวส์ เทย์เลอร์ () เป็นมือกลองของวงควีน ตั้งแต่ก่อตั้งวงจนถึงปัจจุบัน และเป็นหนึ่งในเพื่อนสนิทของเฟรดดี้ เมอร์คิวรี่อีกด้วย
โปเกมอน เดอะมูฟวี่ ตอน วิคตินี กับ ผู้กล้าสีดำ เซครอม และ วิคตินี กับ ผู้กล้าสีขาว เรชิรัม
โปเกมอน เดอะมูฟวี่ ตอน วิคตินี กับ ผู้กล้าสีดำ เซครอม ()และ โปเกมอน เดอะมูฟวี่ ตอน วิคตินี กับ ผู้กล้าสีขาว เรชิรัม () เป็นภาพยนตร์โปเกมอนเดอะมูฟวี่ที่ 14 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 16 กรกฎาคม พ.ศ. 2554
ซาโตชิและเพื่อนๆ ได้เดินทางมาถึงเมืองไอนต์ออร์ค เมืองซึ่งส้าขึ้นล้อมรอบปราสาทที่เรียกกันว่าปราสาทดาบ พวกได้ร่วมแข่งขันโปเกมอนแบทเทิลในงานประจำปีของเมือง ซึ่งซาโตชิสามารถเอาชนะคู่แข่งได้ด้วยความช่วยเหลือจากโปเกมอนมายา วิคทินี! ซึ่งมีความผูกพันเป็นพิเศษกับตำนานเก่าแก่ของชนเผ่าปฐพีและปราสาทแห่งนี้ ... นอกจาก วิคทินี แล้ว ซาโตชิยังได้พบกับ เดร็ด ชายหนุ่มผู้ถูกเลือกจากโปเกมอนในตำนาน เรชิรัม เดร็ดนั้นพยายามที่จะรวบรวมชนเผ่าปฐพีที่แตกแยกไปอยู่ตามที่ตางๆให้กลับมารวมกันเป็นปึกแผ่น ณ อาณาจักรดั้งเดิมอีกครั้งแต่ภารกิจนี้เขาจะต้องใช้พลังของวิคทินีในการเคลื่อนย้ายปราสาทดาบ โดยหารู้ไม่ว่าการกระทำของเขานั้นจะนำมาซึ่งหายนะ ซาโตชิ พิคาชู เซครอม และเพื่อนๆจะสามารถแก้ไขวิกฤติในครั้งนี้ได้หรือไม่? การผจญภัยที่ยิ่งใหญ่ที่สุดในแนวทางประวัติศาตร์โปเกมอนกำลังจะเริ่มขึ้นแล้ว !
ฌอน พอล ล็อกฮาร์ต
ฌอน พอล ล็อกฮาร์ต (; เกิดเมื่อวันที่ 31 ตุลาคม ค.ศ. 1986) เป็นนักแสดงและผู้กำกับชาวอเมริกัน ที่รู้จักกันดีในเรื่อง"ฮาร์วีย์ มิลค์ ผู้ชายฉาวโลก" (2008) "จูดาสคิสส์" (2011) "ทริปเปิล ครอสส์" (2013)
อาชีพของล็อกฮาร์ตเริ่มจากการเป็นนักแสดงเกย์ในภาพยนตร์ลามก โดยใช้นามแฝงคือ เบรนท์ คอร์ริแกน ในปี ค.ศ. 2010 เขาเลิกเป็นนักแสดงเกย์ในสื่อลามก และมุ่งเน้นมาที่ภาพยนตร์เกย์ และภาพยนตร์อินดี้ เช่น "จูดาสคิสส์, ซิสเตอร์แมรี่, , เวลคัมทูนิวยอร์ก" และอื่น ๆ ในปี ค.ศ. 2011 เขาได้รับบทริกกี้ในภาพยนตร์เรื่อง "ชิลเลอร์รามา"
ในปี ค.ศ. 2012 เขาประกาศว่าเขามีส่วนร่วมในการผลิตภาพยนตร์อินดี้เรื่อง "ทรูธ" กำกับโดย ร็อบ มอเร็ตตี้ แสดงโดยล็อกฮาร์ต และมอเร็ตตี้
บวร ตาปลา
บวร ตาปลา (ชื่อเล่น: วร; 20 กุมภาพันธ์ พ.ศ. 2531 — ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางร่วมกับสโมสรฟุตบอลราชนาวีในการแข่งขันไทยลีก
บวร ตาปลา เป็นที่รู้จักสำหรับแฟนบอลชาวไทยเป็นอย่างดี เขาเป็นกองกลางผู้ทำผลงานยอดเยี่ยมเมื่อครั้งร่วมสังกัดสโมสรฟุตบอลมหาวิทยาลัยนอร์ทกรุงเทพ โดยเป็นกำลังสำคัญให้แก่ทีมดังกล่าว ในการแข่งขันเอไอเอสลีก ดิวิชั่น 2 จากนั้น เขาก็ได้ย้ายมาร่วมสังกัดสโมสรฟุตบอลจังหวัดตราด โดยเป็นหนึ่งในกำลังสำคัญของการพาทีมดังกล่าวจบฤดูกาลที่อันดับ 6 ของการแข่งขันยามาฮ่าลีกวัน
เคาน์เตสอิโลอีสแห่งออเรนจ์-นัสเซา
เคาน์เตสอิโลอีสแห่งออเรนจ์-นัสเซา เกิดเมื่อวันที่ 8 มิถุนายน พ.ศ. 2545 เป็นพระธิดาคนใหญ่ใน เจ้าชายคอนสตันตินแห่งเนเธอร์แลนด์ และ เจ้าหญิงลอเรนทีนแห่งเนเธอร์แลนด์ โดยเธอได้รับรับบัพติศมาใน โบถส์แฮโลว ณ อะเดลอน เมื่อวันที่ 15 ธันวาคม ปีเดียวกัน โดยมีบิดามารดาทูลหัวคือ เจ้าชายฟริโซแห่งออเรนจ์-นัสเซา พระปิตุลา(ลุง) เจ้าหญิงแคร์โรไลน์แห่งบูร์บง-ปาร์มา และ เจ้าหญิงเมตเต-มาริต มกุฎราชกุมารีแห่งนอร์เวย์
เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน
เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน ประสูติเมื่อวันที่ 25 ธันวาคม 2512 เป็นพระโอรสพระองค์ที่ 2 ใน เจ้าหญิงมาร์ครีตแห่งเนเธอร์แลนด์ และ ปีเตอร์ ฟัน โฟลเลินโฮเฟิน เป็นพระภาคิไนยใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชนัดดาใน สมเด็จพระราชินีนาถยูเลียนาแห่งเนเธอร์แลนด์ โดยเมื่อครั้นทรงพระเยาว์ ทรงประทับในอาเพลโดร์น ร่วมกับพระชนกและพระชนนีพร้อมด้วยพระเชษฐา ต่อมาฝนปี 2518 ทรงเข้ารับการศึกษา ณ โรงเรียนประจำเมืองจนถึงชั้นมัธยมศึกษา ต่อมาเมื่อทรงเจริญพระชันษา ทรงเข้าเรียนระดับมหาวิทยาลัย ณ มหาวิทยาลัยจอร์จทาวน์ และเสด็จนิวัติกลับเนเธอร์แลนด์และศึกษาจนจบปริญญโท คณะวิทยาศาสตร์
พระองค์ไม่ค่อยประกอบพระกรณียากิจในฐานะพระราชวงศ์เท่าไรนัก ทรงประกอบธุรกิจส่วนพระองค์เป็นหลัก ต่อมาพระองค์ทรงเสกสมรสกับ อันเนตต์ สแครฟ ซึ่งเธอได้รับพระราชทานพระยศที่ เจ้าหญิงแห่งออเรนจ์-นัสเซา ชั้นไฮเนส มีพระบุตร 3 คน
ประมาณปลายเดือนสิงหาคม 2556 สำนักพระราฃวังได้ออกแถลงการณ์ถึงพระพลานามัยของพระองค์ว่า ทรงประชวรด้วยพระโรค มะเร็งต่อมน้ำเหลืองชนิดฮอด์จกิน และ โรคลำไส้อักเสบ แต่ไม่เป็นอันตรายมานัก
เจ้าชายปีเตอร์-คริสเตียนแห่งออเรนจ์-นัสเซา ฟัน โฟลเลินโฮเฟิน
เจ้าชายปีเตอร์-คริสเตียนแห่งออเรนจ์-นัสเซา ฟัน โฟลเลินโฮเฟิน () เป็นพระโอรสพระองค์ที่ 3 ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อานิตา เธโอโดร่า แวน เอค มีพระบุตร2พระองค์
เจ้าชายฟลอริสแห่งออเรนจ์-นัสเซา ฟัน โฟลเลินโฮเฟิน
เจ้าชายปีฟลอริสแห่งออเรนจ์-นัสเซา ฟัน โฟลเลินโฮเฟิน () เป็นพระโอรสพระองค์สุดท้อง ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ ไอเม่ เลโอนี่ อัลกองด์ มารี เซินเกน มีพระบุตร3พระองค์
ศึกวันดวลเพลง สงครามแชมป์ ฤดูกาลที่ 2
รายการ ศึกวันดวลเพลง สงครามแชมป์ ฤดูกาลที่ 2 (ปี2) เป็นรายการเกมโชว์การแข่งขันเพลงลูกทุ่ง โดยออกอากาศทุกวันเสาร์ เวลา 18.20 - 20.20 น.ทาง ช่องวัน เริ่มออกอากาศครั้งแรกวันเสาร์ที่ 27 พฤษภาคม 2560 ผลิตโดย บริษัท เดอะวันเอ็นเตอร์ไพรซ์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) และ เตือนใจ ศรีสุนทร (ฝน ธนสุนธร)
รายการ ศึกวันดวลเพลง สงครามแชมป์ ฤดูกาลที่ 2 (ปี2) เป็นรายการเกมโชว์การแข่งขันเพลงลูกทุ่งที่เอาแชมป์ และ แชมป์มาแข่งขันอีกครั้งหนึ่ง เพื่อที่จะชิงเงินรางวัลมูลค่า 1,000,000 บาท โดยออกอากาศทุกวันเสาร์ เวลา 18.20 - 20.00 น.ทาง ช่องวัน
กติกาจะคล้ายคลึงกับ ศึกวันดวลเพลง สงครามแชมป์ ในปีที่แล้ว แต่จะต่างจากปีที่แล้วตรงที่ ทางรายการจะจับฉลากประกบคู่กลางรายการ โดยแชมป์ที่จำนวนสมัยน้อยที่สุด 2 อันดับในแต่ละสาย จะทำการประกบคู่ โดยในฉลากจะเป็นชื่อแชมป์ที่จำนวนสมัยสูงสุด 2 อันดับ ในแต่ละสายเช่นกัน และการแข่งขันในแต่ละรอบ ทางรายการจะทำการจับฉลากเพื่อทำการร้องก่อนหลังทุกรอบเสมอ และเพื่อความยุติธรรมของการแข่งขัน ทางรายการจะมีสิทธิ์เตรียมเพลงมาใช้ในการแข่งขันในแต่ละรอบได้คนละ 3 เพลงเท่านั้น แต่รอบรองชนะเลิศและรอบชิงชนะเลิศผู้เข้าแข่งขันจะต้องเตรียมเพลงที่จะใช้ในการแข่งขันทั้งหมด 4 เพลง
ในรอบนี้ แชมป์ทั้ง 3 กลุ่ม และ แชมป์เก่า ศึกวันดวลเพลง สงครามแชมป์ ฤดูกาลที่ 1 จะต้องทำการแข่งขันในรูปแบบ พบกันหมด โดยใครชนะรับไปเลยแมทช์ละ 1 คะแนน โดยหลังจบ 6 แมทช์ ผู้เข้าแข่งขันคนใดสะสมคะแนนได้สูงสุด 2 อันดับ จะผ่านเข้าสู่รอบชิงชนะเลิศทันที แต่ในกรณีที่สะสมคะแนนเท่ากัน จะนับกันที่ คะแนนจากซองกรรมการ
ในรอบนี้ กติกาจะคล้ายคลึงกับ ศึกวันดวลเพลง เสาร์ ๕ ในรอบ 5 เจ้าสำนัก คือ ผู้เข้าแข่งขัน จะต้องทำการแข่งขันกันทั้งหมด 3 ยก โดยถ้าใครจับฉลากได้ร้องก่อนในยกแรก จะกลับมาร้องหลังในยกที่สอง และกลับมาร้องก่อนในยกที่สาม โดยผู้เข้าแข่งขันคนใดสามารถเอาชนะคู่แข่งได้ 2 ใน 3 ยก ผู้เข้าแข่งขันคนนั้นรับไปเลย 1,000,000 บาท ทันที
เงินรางวัลจะคล้ายคลึงกับ ศึกวันดวลเพลง สงครามแชมป์ แต่ปีนี้ได้เพิ่มรอบพิเศษคือ รอบชิงแชมป์กลุ่มบน กลุ่มล่าง และกลุ่มพิเศษ โดยผู้ที่เป็นแชมป์ของกลุ่มบน กลุ่มล่าง และกลุ่มพิเศษ จะได้ผ่านเข้าสู่รอบรองชนะเลิศ และจะได้รับเงินรางวัลพิเศษ 100,000 บาท ทันที
รอบแรก
รอบชิงแชมป์สายที่ 1
รอบแรก
รอบชิงแชมป์สายที่ 2
รอบแรก
รอบชิงแชมป์สายที่ 3
รอบแรก
รอบชิงแชมป์สายที่ 4
รอบรองชนะเลิศ
รอบชิงชนะเลิศ
รอบแรก
รอบชิงแชมป์สายที่ 5
รอบแรก
รอบชิงแชมป์สายที่ 6
รอบแรก
รอบชิงแชมป์สายที่ 7
รอบแรก
รอบชิงแชมป์สายที่ 8
รอบรองชนะเลิศ
รอบชิงชนะเลิศ
เป็นการแข่งขันของอดีตผู้เข้าแข่งขัน ศึกวันดวลเพลง สงครามแชมป์ ฤดูกาลที่ 1 ที่จะมาดวลเพื่อคว้าอีก 1 ที่นั่งเข้าสู่รอบชิงชนะเลิศ
รอบแรก
รอบชิงแชมป์สาย
รอบแรก
รอบชิงแชมป์สาย
รอบชิงแชมป์สาย
สายนี้จะเป็นสายพิเศษ ที่จะเอาผู้ที่พ่ายแพ้ใน สงครามแชมป์ ปี 2 นั่นคือ อันดับ 2 และ 3 ของกลุ่มบนและล่าง เพื่อคว้าสิทธิ์กลับเข้าแข่งขันอีกครั้ง
รอบชิงแชมป์สาย
รอบชิงแชมป์สาย
สโมสรฟุตบอลอุบล ยูเอ็มที ยูไนเต็ด ในฤดูกาล 2560
สโมสรฟุตบอลอุบล ยูเอ็มที ยูไนเต็ด ในฤดูกาล 2560 นับเป็นฤดูกาลแรก ของสโมสรฟุตบอลอุบล ยูเอ็มที ยูไนเต็ด ในศึกโตโยต้า ไทย ลีก ลีกอันดับหนึ่งของประเทศไทย
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
เคานต์อิงกอล์ฟแห่งโรเซินบอร์ก
เคานต์อิงกอล์ฟแห่งโรเซินบอร์ก (); หรือเดิม เจ้าชายอิงกอล์ฟแห่งเดนมาร์ก พระโอรสพระองค์กลางใน เจ้าชายคนุด รัชทายาทแห่งเดนมาร์ก กับ เจ้าหญิงคาโรลีเนอ-มาทิลเดอแห่งเดนมาร์ก ทรงเป็นพระอนุชาใน เจ้าหญิงเอลิซาเบธแห่งเดนมาร์ก เขาลาออกจากการเป็น "เจ้าชายแห่งเดนมาร์ก" และดำรงตำแหน่ง "เคานต์แห่งโรเซินบอร์ก" เขาเสกสมรสจำนวน 2 ครั้ง แต่ไม่มีโอรส-ธิดา
ปัจจุบัน พระองค์ทรงเป็นพระบุตรเพียงพระองค์ใน เจ้าชายคนุด รัชทายาทแห่งเดนมาร์ก ที่ยังทรงมีพระขนม์ชีพอยู่ ภายหลังการสิ้นพระชนม์ของ เจ้าหญิงเอลิซาเบธแห่งเดนมาร์ก พระภคินี และยังทรงเป็นพระราชนัดดาชายเพียงพระองค์เดียวของ พระเจ้าคริสเตียนที่ 10 แห่งเดนมาร์ก
เคานต์คริสเตียนแห่งโรเซินบอร์ก
เคานต์คริสเตียนแห่งโรเซินบอร์ก (); หรือเดิม เจ้าชายคริสเตียนแห่งเดนมาร์ก พระโอรสพระองค์เล็กใน เจ้าชายคนุด รัชทายาทแห่งเดนมาร์ก กับ เจ้าหญิงคาโรลีเนอ-มาทิลเดอแห่งเดนมาร์ก ทรงเป็นพระอนุชาใน เจ้าหญิงเอลิซาเบธแห่งเดนมาร์กและ เคานต์อิงกอล์ฟแห่งโรเซินบอร์ก เขาลาออกจากการเป็น "เจ้าชายแห่งเดนมาร์ก" และดำรงตำแหน่ง "เคานต์แห่งโรเซินบอร์ก" ดั่งพระเชษฐา เขาเสกสมรสกับ แอนน์ ดอริช (ต่อมาเป็น แอนน์ ดอริชแห่งโรเซินบอร์ก) มีโอรส-ธิดาจำนวน 3 คน
ที่ตั้งของโลกในเอกภพ
ที่ตั้งของโลกในเอกภพ () นั้นตั้งแต่ที่มนุษย์ได้เริ่มมีการสร้างและสมมุติตำแหน่งที่ตั้งของโลกขึ้นเมื่อประมาณ 400 ปีที่แล้วโดยเริ่มจากการสังเกตการณ์ด้วยกล้องส่องทางไกลและซึ่งเริ่มมีความแพร่หลายมากในหลายศตวรรษที่ผ่านมา ในอดีตนานมาแล้วนั้นมนุษย์เชื่อว่าโลกเป็นศูนย์กลางของจักรวาลซึ่งประกอบด้วยดาวเคราะห์, ดวงอาทิตย์และดวงจันทร์ที่หมุนรอบโลกและในศตวรรษที่ 17 ก็มีแนวคิดว่าดวงอาทิตย์เป็นศูนย์กลางซึ่งเป็นผลมาจากการสังเกตของนักดาราศาสตร์นามว่าวิลเลียม เฮอร์เชลและยังได้อธิบายต่ออีกว่าดวงอาทิตย์และระบบสุริยะอยู่ในกาแลคซีที่เป็นรูปแผ่นดิสก์ขนาดใหญ่ และในศตวรรษที่ 20 ได้มีการขอสังเกตจากการสำรวจดาราจักรชนิดก้นหอยจึงเผยให้เห็นว่ากาแลคซี่ทางช้างเผือกของเราเป็นหนึ่งในพันล้านกาแลคซีในจักรวาลที่กำลังขยายตัวจึงได้มีการจัดกลุ่มกระจุกดาราจักรขึ้นในตอนปลายของศตวรรษที่ 20 จากนั้นก็มีการกำหนดเอกภพที่สังเกตได้ซึ้งเกิดจากกลุ่มกระจุกดาราจักรและช่องว่างขนาดใหญ่ (Cosmic voids) รวมกันเป็นใยเอกภพ (Galaxy filament) ซึ่งกลุ่มกระจุกดาราจักร, ช่องว่างและใยเอกภพนั้นเป็นโครงสร้างใหญ่ ๆ ที่สามารถพบและสังเกตได้ในเอกภพ โครงสร้างเหล่ามีขนาดใหญ่มากอาจมีขนาดมากกว่า 1000 เมกะพาร์เซก และเอกภพนั้นจะรวมจนกลายเป็นเนื้อเดียวกันซึ่งหมายความว่าทุกส่วนของเอกภพนั้นมีค่าเฉลี่ยความหนาแน่นขององค์ประกอบและโครงสร้างเดียวกัน
และในปัจจุบันนี้มนุษย์ก็ยังไม่รู้ว่าจุดสิ้นสุดหรือขอบของเอกภพนั้นอยู่ที่ใดเนื่องจากโลกเป็นส่วนเล็ก ๆ ในเอกภพจึงไม่สามารถหาตำแหน่งขอบของเอกภพได้จากโลกส่วนเอกภพที่สังเกตได้นั้นก็เป็นจุดที่มีการกำหนดขึ้นซึ่งเป็นเพียงส่วนหนึ่งของเอกภพเท่านั้น เอกภพที่สังเกตได้สามารถมองเห็นได้จากโลกนั้นก็เป็นผลมาจากการสังเกตการณ์บนพื้นโลกทำให้เอกภพที่สังเกตได้มีโลกเป็นศูนย์กลาง
การอ้างอิงตำแหน่งของโลกนี้เป็นเพียงการสมุติขึ้นเนื่องจากยังไม่ทราบขนาด, จุดสิ้นสุดและรูปร่างของเอกภพอย่างแน่ชัดและนอกจากนี้ยังมีสมมุติฐานมากมายที่บอกว่าเอกภพนี้เป็นเพียง 1 ในหลาย ๆ พหุภพซึ่งสมมุติฐานก็ยังไม่มีหลักฐานที่แน่นอนหรือเชื้อถือได้
แผนภาพตำแหน่งของโลกในสถามที่ต่าง ๆ ของเอกภพ
สถาบันเอเชียศึกษา จุฬาลงกรณ์มหาวิทยาลัย
สถาบันเอเชียศึกษา จุฬาลงกรณ์มหาวิทยาลัย เป็นสถาบันวิจัยของจุฬาลงกรณ์มหาวิทยาลัย  ดำเนินงานวิจัยทั้งในระดับประเทศ ภูมิภาคและประเด็นศึกษาเกี่ยวกัปทวีปเอเชีย และมีภารกิจในการให้บริการทางวิชาการแก่สังคมในหลายรูปแบบ และมีบทบาทในการให้ความเข้าใจเชิงวิชาการแก่สังคมในประเด็นอันเป็นที่วิพากษ์วิจารณ์หลายครั้ง
สถาบันเอเชียศึกษาเป็นสถาบันวิจัยในสังกัดของจุฬาลงกรณ์มหาวิทยาลัย ก่อตั้งใน พ.ศ. 2510 ภายในภาควิชาความสัมพันธ์ระหว่างประเทศ คณะรัฐศาสตร์ จุฬาลงกรณ์มหาวิทยาลัย มีพระราชกฤษฎีกาจัดตั้งขึ้นเป็นสถาบัน เมื่อวันที่ 10 พฤษภาคม พ.ศ. 2528 ในระยะแรกจัดตั้งขึ้นเพื่อส่งเสริมโสตทัศนวัสดุและสื่อสิ่งพิมพ์เกี่ยวกับทวีปเอเชียให้กับภาควิชาความสัมพันธ์ระหว่างประเทศ
ตัวดำเนินการในกลศาสตร์ควอนตัม
การคำนวณทางคณิตศาสตร์ของกลศาสตร์ควอนตัม ถูกสร้างขึ้นตามแนวคิดของตัวดำเนินการ กล่าวคือ ปริมาณที่สังเกตหรือที่วัดได้ในทางกายภาพของอนุภาคจากการทดลอง เช่น ตำแหน่ง โมเมนตัมเชิงเส้น พลังงาน โมเมนตัมเชิงมุม เป็นต้น สามารถแทนได้ด้วยตัวดำเนินการ A ใด ๆ ในกลศาสตร์ควอนตัม หากต้องการทราบข้อมูลหรือปริมาณดังกล่าวจะต้องใช้ตัวดำเนินการทางคณิตศาสตร์มากระทำกับฟังก์ชันไอเกนของอนุภาคนั้น ๆ ดังนั้น ผลของการวัดจะทำให้ฟังก์ชันไอเกนของอนุภาคกลายเป็นฟังก์ชันไอเกนที่สอดคล้องกับตัวดำเนินการ ตามสมการ
formula_1
เมื่อ formula_2 เป็นตัวดำเนินการ
"a" เป็นค่าไอเกน (Eigenvalue) ของตัวดำเนินการ
"ψ" เป็นฟังก์ชันไอเกน
ให้ "ψ" เป็นฟังก์ชันคลื่นสำหรับระบบควอนตัม โดยฟังก์ชันคลื่นจะต้องมีสมบัติ square-integrable functions คือวิธีการหาปริพันธ์ของฟังก์ชันกำลังสอง เมื่อฟังก์ชันคลื่นคูณแบบสเกลาร์กับตัวมันเองแล้วสามารถหาค่าได้ กล่าวคือ
formula_3
ตัวอย่างฟังก์ชันกำลังสองที่สามารถหาปริพันธ์ได้ คือ ฟังก์ชันคลื่นแบบกลศาสตร์ควอนตัม :formula_4
ความหนาแน่นของความน่าจะเป็นของตำแหน่งของอนุภาคที่เวลา t ใด ๆ ในปริมาตร ซึ่งอยู่ในช่วง r ถึง r+dr (ช่วงที่จำกัด) หาได้จากสมการ
ซึ่งโอกาสที่จะพบอนุภาคในระบบมีค่าสูงสุดเท่ากับ 1 นั่นหมายความว่า อนุภาคต้องอยู่ที่ใดที่หนึ่ง
formula_6
เราเรียกวิธีการทำให้ฟังก์ชันคลื่นเป็นไปตามสมการข้างต้นว่า การแจกแจงแบบปกติ (normalized)
สรุปคือ ฟังก์ชันคลื่นเป็นฟังก์ชันกำลังสองที่สามารถหาปริพันธ์ได้ ฟังก์ชันคลื่นใด ๆ ที่ไม่สามารถยกกำลังสองแล้วหาปริพันธ์ได้จะไม่มีความหมายในกลศาสตร์ควอนตัม
แบ่งได้เป็น 2 กรณี ได้แก่
ในกรณีที่สถานะไอเกนเป็นแบบไม่ต่อเนื่อง (Discrete eigenstates) ซึ่งเกิดจาก basis formula_7" "ที่เป็นแบบไม่ต่อเนื่อง จะได้สถานะไอเกนอยู่ในรูปผลรวม (sum)
formula_8
เมื่อ "c" = formula_9 เป็นจำนวนเชิงซ้อนและเป็นปริมาณที่เกิดจากการ projection ค่า formula_10 ลงบน formula_7 ซึ่ง |"c"| = "c""c" คือ โอกาสในการพบอนุภาคในสถานะ formula_7
ในกรณีที่สถานะไอเกนเป็นแบบต่อเนื่อง (Continuum of eigenstates) ซึ่งเกิดจาก basis formula_7  ที่เป็นแบบต่อเนื่อง จะได้สถานะไอเกนอยู่ในรูปปริพันธ์ (Integral)
formula_14
เมื่อ formula_15 คือ formula_9 และเป็นฟังก์ชันเชิงซ้อน ซึ่ง |formula_15| = formula_15formula_15 เป็น โอกาสในการพบอนุภาคในสถานะควอนตัม formula_7
ค่าคาดหวัง คือ ค่าเฉลี่ยของข้อมูลการสังเกตปริมาณ A ใด ๆ สำหรับอนุภาคในปริภูมิ R
ค่าคาดหวัง formula_21 ของตัวดำเนินการ formula_22 จะหาได้จาก
formula_23
และสามารถเขียนให้อยู่ในรูปทั่วไปสำหรับฟังก์ชัน F ใด ๆ ของตัวดำเนินการ ได้เป็น
formula_24
ตัวอย่าง ฟังก์ชัน F เป็น 2 เท่าของ A ในสถานะ "ψ"
formula_25
ตัวดำเนินการเฮอร์มิตเชียน เป็นตัวดำเนินการที่มีนิยาม คือ
formula_26
เมื่อ formula_27 เป็น คอนจูเกตและทรานสโพทของตัวดำเนินการ (Conjugate Transpose Operator) ของ  โดยเครื่องหมายที่เพิ่มขึ้นมา “formula_28” เรียกว่า แด็กเกอร์ (dagger)
จากนิยามตัวดำเนินการเฮอร์มิตเชียนข้างต้น สามารถเขียนในรูปของสัญลักษณ์ บรา(bar) - เค็ท(ket) ได้ดังนี้
formula_29
1.      ค่าไอเกนของตัวดำเนินการเฮอร์มิตเชียนเป็นจำนวนจริงเสมอ
2.      ฟังก์ชันไอเกน (สถานะไอเกน) ที่มีค่าไอเกนแตกต่างกันจะมีสมบัติ Orthogonality
3.      ฟังก์ชันไอเกน สามารถเป็น Orthonormal basis
https://en.wikipedia.org/wiki/Operator_(physics)
ศรุต วิจิตรานนท์
ศรุต วิจิตรานนท์ (ชื่อเล่น: บิ๊ก, ชื่อเดิม: วิทย์) เป็นนักแสดงและนักดนตรีวงโซลอาฟเตอร์ซิกซ์ ในตำแหน่งมือเบส
ผลงานทั้งหมดร่วมกับวงโซลอาฟเตอร์ซิกซ์
โจแอนน์
โจแอนน์ () เป็นสตูดิโออัลบั้มชุดที่ห้าของเลดี้ กาก้า ศิลปินหญิงชาวอเมริกัน เป็นสตูดิโออัลบั้มต่อจากอัลบั้มชีคทูชีค ปล่อยตัวเมื่อวันที่ 21 ตุลาคม ค.ศ. 2016 โดยกาก้าได้ร่วมผลิตกับ มาร์ก รอนสัน, เจฟฟ์ ภสเกอร์, บลัดป๊อบ, เอมิล เฮย์นี่, จอร์ช ฮอมม์, เควิน พาร์กเกอร์, เรดวัน
อิษยา ฮอสุวรรณ
อิษยา ฮอสุวรรณ ชื่อเล่น อุ้ม เป็นนักแสดงชาวไทย มีผลงานเด่นจากภาพยนตร์เรื่อง ฉลาดเกมส์โกง "สยามสแควร์" สูง 164 เซนติเมตร
อิษยา ฮอสุวรรณ เกิดเมื่อวันที่ 4 กรกฎาคม พ.ศ. 2539 เป็นคนจังหวัดอุดรธานี จบการศึกษาระดับมัธยมศึกษาจากโรงเรียนสตรีราชินูทิศ ปัจจุบันกำลังศึกษาระดับปริญญาตรี คณะมัณฑนศิลป์ มหาวิทยาลัยศิลปากร
อิษยาเริ่มเข้าสู่วงการบันเทิงจากการแสดงละคร สำหรับผลงานสร้างชื่อเสียงให้กับเธอคือ ภาพยนตร์เรื่อง "ฉลาดเกมส์โกง" ในบท "เกรซ"
รางวัลภาพยนตร์แห่งชาติ สุพรรณหงส์
รางวัลชมรมวิจารณ์บันเทิง
สยามดารา สตาร์ส อวอร์ดส์ 2015
สยามดารา สตาร์ส อวอร์ดส์ 2015 เป็นงานที่หนังสือพิมพ์สยามดาราจัดขึ้นเป็นครั้งที่ 8 เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 10 ปี ก้าวสู่ปีที่ 11 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญกำลังใจให้กับคนในวงการบันเทิง ทั้งเบื้องหน้าและเบื้องหลัง โดยรางวัลทั้งหมดมีหลักเกณฑ์การพิจารณาผลงานในรอบขวบปีที่ผ่านมา (ครึ่งปีหลังของปี พ.ศ. 2557 และครึ่งปีแรกของปี พ.ศ. 2558) คัดเลือกโดยคณะกรรมการตัดสินของสยามดารา นำโดยนายยอดชาย ขันธะชวนะ บรรณาธิการบริหาร, นายโอฬาร เชื้อบาง หัวหน้ากองบก.สยามดารา งานประกาศผลรางวัลจัดขึ้น ณ คริสตัล ดีไซน์ เซ็นเตอร์ (ซีดีซี) เมื่อวันที่ 30 มิถุนายน พ.ศ. 2558 โดยมีรางวัลทั้งสิ้น 33 รางวัล ประกอบด้วย สาขาเพลงไทย-สากล 4 รางวัล, สาขาเพลงลูกทุ่ง 7 รางวัล, สาขาภาพยนตร์ 6 รางวัล, สาขาละครโทรทัศน์ 6 รางวัล และ รางวัลพิเศษ 8 รางวัล และสยามดารา สตาร์ส ป็อปปูลาร์ โหวต 2 รางวัล ดังนี้
ศิลปิน Getsunova / ผู้แต่ง ปณต คุณประเสริฐ / ค่าย ดั๊กบาร์ (จีเอ็มเอ็ม แกรมมี่) 
ศิลปิน Polycat / ผู้แต่ง รัตน จันทร์ประสิทธิ์ / ค่าย สมอลล์รูม
ศิลปิน Cocktail / ผู้แต่ง ปัณฑพล ประสารราชกิจ / ค่าย จีนี่ เร็คคอร์ดส (จีเอ็มเอ็ม แกรมมี่)
ศิลปิน ซันนี่ สุวรรณเมธานนท์ ร่วมร้องกับ ปรีชญา พงษ์ธนานิกร, นิว, หมวดแวน / ผู้แต่ง กรวิก จันทร์แด่น / ค่าย จีเอ็มเอ็ม แกรมมี่
ศิลปิน เสือโคร่ง (Tiger) / ผู้แต่ง ชูเกียรติ ศักดิ์วีระกุล และ วิชญ์วิสิฐ หิรัญวงษ์กุล / ค่าย จีเอ็มเอ็ม แกรมมี่
ศิลปิน หญิงลี ศรีจุมพล / ผู้แต่ง สิทธิพิเศษ ต้นคำ / ค่าย แกรมมี่โกลด์ 
ศิลปิน ไผ่ พงศธร / ผู้แต่ง พงษ์ศักดิ์ ถนอมใจ / ค่าย แกรมมี่โกลด์ 
ศิลปิน กล้วย คลองหอยโข่ง / ผู้แต่ง วสุ ห้าวหาญ / ค่าย สหภาพดนตรี
ศิลปิน ดอกอ้อ ทุ่งทอง / ผู้แต่ง งัวน้อย / ค่าย แกรมมี่โกลด์
ศิลปิน จ่อย ไมค์ทองคำ / ผู้แต่ง ศักดิ์ศิริ มีสมสืบ / ค่าย ยุ้งข้าว เร็คคอร์ด
ศิลปิน ยิ่งยง ยอดบัวงาม / ผู้แต่ง สัญญาลักษณ์ ดอนศรี/ ค่าย ท็อปไลน์ มิวสิค
ศิลปิน จ่อย ไมค์ทองคำ / ผู้แต่ง ศักดิ์ศิริ มีสมสืบ / ค่าย ยุ้งข้าว เร็คคอร์ด
ศิลปิน พรศักดิ์ ส่องแสง / ผู้แต่ง บุญยู้ ลูกแม่ของ / ค่าย เสียงสยามแผ่นเสียง-เทป
ศิลปิน ตุ้ม จ่านกร้อง ชัวร์ / ผู้แต่ง บอย เขมราฐ / ค่าย ชัวร์ เอ็นเตอร์เทนเม้นท์ 
ศิลปิน รุ่ง สุริยา / ผู้แต่ง อ.นิรันดร์ โกไศยกานนท์ / ศิลปินอิสระ
อเล็กซานเดอร์ วูล์ฟ
แอ็กเซล ทิสเชอร์ (Axel Tischer) เกิด 5 พฤศจิกายน ค.ศ. 1986 นักมวยปล้ำอาชีพชาวเยอรมัน ปัจจุบันเซ็นสัญญากับWWEภายใต้ชื่อ อเล็กซานเดอร์ วูล์ฟ (Alexander Wolfe) เปิดตัวในNXTเป็นแชมป์แท็กทีม NXTร่วมกับแซนิตี ทำให้เป็นชาวเยอรมันคนแรกที่ได้แชมป์ในWWE แซนิตีขึ้นค่ายหลักในเดือนเมษายน 2018
กระทรวงแรงงานสหรัฐ
กระทรวงแรงงาน ( อักษรย่อ:DOL) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลสุขภาพและความปลอดภัยในที่ทำงานของแรงงานในสหรัฐ
ความสามารถในการทำซ้ำ
ความสามารถในการทำซ้ำ () คือคุณสมบัติ (ความสามารถ) ของการวิเคราะห์หรือการทดลองหรือการศึกษาหนึ่งๆ ที่สามารถถูกทำซ้ำได้และให้ผลคล้ายคลึงกัน อาจจะโดยผู้ทดลองเดียวกันหรือคนอื่นก็ได้ ความสามารถในการทำซ้ำนี้เป็นหลักสำคัญอย่างหนึ่งของระเบียบวิธีทางวิทยาศาสตร์
เจ้าหญิงดักมาร์แห่งเดนมาร์ก
เจ้าหญิงดักมาร์แห่งเดนมาร์ก () ทรงเป็นพระราชธิดาพระองค์สุดท้องใน สมเด็จพระเจ้าเฟรเดอริกที่ 8 แห่งเดนมาร์ก และ หลุยส์แห่งสวีเดน สมเด็จพระราชินีแห่งเดนมาร์กทรงเป็นพระราชขนิษฐาใน สมเด็จพระราชาธิบดีคริสเตียนที่ 10 แห่งเดนมาร์ก พระองค์สมรสกับ จอห์น คาเซินบลูก มีพระบุตร 5 คน
เจ้าชายกุสตาฟแห่งเดนมาร์ก
เจ้าชายกุสตาฟแห่งเดนมาร์ก () ทรงเป็นพระราโอรสพระองค์สุดเล็กใน สมเด็จพระเจ้าเฟรเดอริกที่ 8 แห่งเดนมาร์ก และ หลุยส์แห่งเฮสส์-คาสเซิล สมเด็จพระราชินีแห่งเดนมาร์ก ทรงเป็นพระราชอนุชาใน สมเด็จพระราชาธิบดีคริสเตียนที่ 10 แห่งเดนมาร์ก พระองค์มิได้เสกสมรส
เอฟเอคัพ รอบชิงชนะเลิศ 2017
เอฟเอคัพ รอบชิงชนะเลิศ ปี 2017 เป็นรอบชิงชนะเลิศครั้งที่ 136 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 27 พฤษภาคม ค.ศ. 2017 ที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นการตัดสินกันระหว่าง คู่ปรับตลอดกาลร่วมเมืองลอนดอน อาร์เซนอล และ เชลซี. ทีมชนะเลิศจะได้ผ่านเข้าสู่การแข่งขันฟุตบอล ยูฟ่ายูโรปาลีก ฤดูกาล 2017–18 ที่รอบแบ่งกลุ่ม.
อาร์เซนอล, ในฐานะทีมจาก พรีเมียร์ลีก, เริ่มต้นรายการนี้ในรอบสาม. พวกเขาได้ถูกจับสลากโดยออกไปเยือนทีมจาก อีเอฟแอลแชมเปียนชิป เพรสตัน นอร์ท เอนด์. ที่ ดีปเดล, อาร์เซนอล ชนะ 2–1 กับการทำประตูจาก แอรอน แรมซีย์ และ ออลีวีเย ฌีรู. ในรอบสี่, อาร์เซนอลจับสลากพบกับทีมร่วมพรีเมียร์ลีก เซาแทมป์ตัน. ที่ เซนต์แมรีส์สเตเดียม, อาร์เซนอล ชนะ 5–0 กับสองประตูจาก แดนนี เวลเบก และ แฮต-ทริค จาก ทีโอ วอลคอตต์. ในรอบห้า, อาร์เซนอลได้ถูกจับสลากพบกับทีมจากนอกลีก เนชันนัลลีก ไปเยือน ซัตตัน ยูไนเต็ด. ที่ แกนเดอร์ กรีน เลน, อาร์เซนอล ชนะ 2–0 กับประตูจาก ลูกัส เปเรซ และ วอลคอตต์. การแข่งขันแมตช์นี้ยังถูกตั้งข้อสังเกตสำหรับผู้รักษาประตูสำรองของทีมซัตตัน ยูไนเต็ด เวย์น ชอว์ ถูกสอบสวนโดย เอฟเอ และ คณะกรรมาธิการการพนัน สำหรับการรับประทานพายด้านข้างสนามถึงแม้จะมีการเดิมพันราคาต่อรองซึ่งจากภาพถ่ายทอดสดทางโทรทัศน์เขาก็ทำเช่นนั้น. ในรอบก่อนรองชนะเลิศ, อาร์เซนอลได้ถูกจับสลากเล่นแมตช์เหย้าพบกับทีมจากเนชันนัลลีก ลินคอล์น ซิตี. ที่ เอมิเรตส์สเตเดียม, อาร์เซนอล ชนะ 5–0 กับประตูจาก วอลคอตต์, ฌีรู, การทำเข้าประตูตัวเองหนึ่งประตูโดย ลุค วอเตอร์ฟอลล์, อาเลกซิส ซานเชซ และ แรมซีย์. ในรอบรองชนะเลิศที่สนามเป็นกลาง เวมบลีย์ สเตเดียม, อาร์เซนอลลงเล่นพบกับทีมจากพรีเมียร์ลีก แมนเชสเตอร์ ซิตี และกรุยทางเข้าสู่รอบชิงชนะเลิศหลังจากเอาชนะ 2–1 กับประตูจาก นาโช มอนเรอัล และ ซานเชซ.
เชลซียังเริ่มต้นในรอบสามตรงที่พวกเขาได้ถูกจับสลากเล่นในบ้านพบกับทีมจาก ลีกวัน ปีเตอร์โบโร ยูไนเต็ด. ที่สนาม สแตมฟอร์ด บริดจ์, เชลซี ชนะ 4–1 กับสองประตูจาก เปโดร และคนละประตูจาก มีชี บัตชัวยี และ วีเลียง ถึงแม้ว่ากัปตันสโมสร จอห์น เทร์รี จะมาโดนใบแดงไล่ออกจากสนาม.
ในรอบสี่, พวกเขาได้ถูกจับสลากพบกับทีมจาก แชมเปียนชิป เบรนต์ฟอร์ด ที่บ้านของพวกเขา. เชลซี ชนะ 4–0 กับประตูจาก เปโดร, วีเลียง, บรานิสลาฟ อีวานอวิช และ บัตชัวยี. ในรอบห้า, เชลซีได้ถูกจับสลากออกไปเยือนพบกับทีมจากแชมเปียนชิป วุลเวอร์แฮมป์ตัน วอนเดอเรอส์. ที่ สนามกีฬาโมลีนิวส์, เชลซี ชนะ 2–0 กับประตูจาก เปโดร และ เดียโก โกสตา. ในรอบก่อนรองชนะเลิศ, พวกเขาได้ถูกจับสลากพบกับทีมร่วมพรีเมียร์ลีกและ แชมป์เก่าเอฟเอคัพ แมนเชสเตอร์ ยูไนเต็ด. ที่ สแตมฟอร์ด บริดจ์, เชลซี ชนะ 1–0 โดยเป็นประตูชัยจาก เอ็นโกโล ก็องเต. ในรอบรองชนะเลิศที่สนามกีฬาเวมบลีย์, เชลซีได้ถูกจับสลากพบกับทีมร่วมพรีเมียร์ลีกและ คู่แข่งร่วมเมืองลอนดอน, ทอตนัม ฮอตสเปอร์. เชลซีผ่านเข้ารอบชิงชนะเลิศด้วยชัยชนะ 4–2 กับสองประตูจาก วีเลียง และคนละประตูจาก เอแดน อาซาร์ และ เนมันยา มาติช.
สุภโชค สารชาติ
สุภโชค สารชาติ ชื่อเล่น เช็ค (สัญชาติ:ไทย) เกิดเมื่อวันที่ 22 พฤษภาคม พ.ศ. 2541 เป็นนักฟุตบอลชาวไทย ปัจจุบันเล่น ตำแหน่งกองกลาง ให้กับ สโมสรบุรีรัมย์ ยูไนเต็ด ในไทยพรีเมียร์ลีก
ในปี 2558 สุภโชคในวัย 17 ได้รับโอกาสเลื่อนขึ้นมาเป็นนักเตะของทีมบุรีรัมย์ ยูไนเต็ด หลังจากถูกปล่อยให้ไปเล่นให้กับ สุรินทร์ซิตี้ ซึ่งในปีนี้ สุภโชคได้ลงไปสัมผัสเกมส์ถึง 5 แมตช์
ในปี 2559 สุภโชคถูกรับเลือกให้เป็นตัวสำรองที่ลงมาเปลี่ยนเกมส์บ่อยขึ้น จนทำให้สามารถเบิกสกอร์แรกกับสีเสื้อบุรีรัมย์ได้สำเร็จด้วยจบฤดูกาล สุภโชคได้ลงไปสัมผัสเกมส์ถึง 30 แมตย์ และยิงไปได้ทั้งหมด 2 ประตู
ในปี 2560 เรียกได้ว่านี้คือที่โชคไม่ดีเอาซะเลยสำหรับเจ้าตัว เพราะฟอร์มในการเล่นของเขากำลังมาแรงโดยการยิงประตูไปถึง 6 ประตู แต่ก็หยุดไปเมื่อสุภโชคได้รับอาการบาดเจ็บ ในนัดที่ทีมบุรีรัมยฺ ยูไนเต็ดออกไปเยือน การท่าเรือ
ซึ่งในปัจจุบัน เจ้าเช็ครับค่าเหนื่อยกับบุรีรัมย์ราวๆเดือนละ 450000 บาท นับว่าเป็นนักเตะวัยรุ่นที่ได้ค่าเหนื่อยต่อเดือนสูงเป็นอันดับต้นๆของเมืองไทย ณ ขณะนี้
คัง พัน-ซ็อก
คัง พัน-ซ็อก (; 21 เมษายน พ.ศ. 2435 – 31 กรกฎาคม พ.ศ. 2475) เป็นมารดาของคิม อิล-ซ็อง เป็นย่าของคิม จ็อง-อิล และเป็นทวดของคิม จ็อง-อึน ผู้นำประเทศเกาหลีเหนือ เธอเป็นทั้งนักปฏิวัติและนักการเมืองคอมมิวนิสต์ชาวเกาหลี ทุกวันที่ 21 เมษายนของทุกปีในประเทศเกาหลีเหนือจะมีพิธีวางพวงมาลาเพื่อแสดงความรำลึกถึงเธอ ณ พื้นที่ปฏิวัติชิลก็อล (Chilgol Revolutionary Site) หรือชิลก็อลรี เมืองหนึ่งในจังหวัดพย็องอันที่ปัจจุบันเป็นส่วนหนึ่งของกรุงเปียงยาง
ในประเทศเกาหลีเหนือ คัง พัน-ซ็อกจะได้รับการเทิดทูนว่าเป็น "มารดาแห่งเกาหลี" (Mother of Korea) หรือ "มารดาผู้ยิ่งใหญ่ของเกาหลี" (Great Mother of Korea) ซึ่งคิม จ็อง-ซุก (; ) มารดาของคิม จ็อง-อิลก็ถูกเทิดทูนแบบเดียวกันนี้ ทั้งนี้คัง พัน-ซ็อกถือเป็นสมาชิกในครอบครัวคนแรกของคิม อิล-ซ็องที่มีลัทธิบูชาบุคคล เพื่อสนับสนุนความสำคัญของบุตรชายมาตั้งแต่ปลายทศวรรษที่ 1960 เป็นต้นมา ในปี พ.ศ. 2510 หนังสือพิมพ์แรงงาน (; ) ได้ยกย่องให้เธอเป็น "แม่ของทุกคน" (mother of all) ในปีเดียวกันนั้นกลุ่มสตรีประชาธิปไตย (Democratic Women's League) ริเริ่มการรณรงค์ "เรียนรู้จากท่านคัง พัน-ซ็อก" (Learning from Madame Kang Pan-sŏk) และแต่งเพลง "แม่แห่งเกาหลี" เพื่อเป็นเกียรติแก่เธอ นอกจากนี้ยังมีภาพยนตร์ชีวประวัติธรรมิกชน (hagiographic biography) ชื่อว่า ""แม่แห่งเกาหลี"" (The Mother of Korea) เมื่อปี พ.ศ. 2511
ปัจจุบันมีโบสถ์ชิลก็อลในเปียงยางเป็นอนุสรณ์ที่ถูกสร้างเพื่อรำลึกถึงเธอโดยเฉพาะ เพราะส่วนตัวเธอนับถือศาสนาคริสต์นิกายเพรสไบทีเรียน ซึ่งชื่อของเธอมีความหมายว่า "หิน" ที่สื่อถึงนามของนักบุญเปโตร
คิม ฮย็อง-จิก
คิม ฮย็อง-จิก (; 10 กรกฎาคม พ.ศ. 2437 – 5 มิถุนายน พ.ศ. 2469) เป็นบิดาของคิม อิล-ซ็อง เป็นปู่ของคิม จ็อง-อิล และเป็นทวดของคิม จ็อง-อึน ผู้นำประเทศเกาหลีเหนือ
ประวัติส่วนตัวของเขาไม่เป็นที่ทราบและมีปรากฏอยู่น้อยนิด ทราบเพียงว่าเขาเกิดเมื่อวันที่ 10 กรกฎาคม พ.ศ. 2437 ณ เทศมณฑลแทดง จังหวัดพย็องอัน อาณาจักรโชซ็อน บิดาชื่อ คิม โบ-ฮย็อน (; ; พ.ศ. 2414–2498) กับมารดาชื่อ รี โบ-อิก (; ; พ.ศ. 2419–2502) เขาเข้ารับการศึกษาจากโรงเรียนซ็องชิล (Sungshil School) อันเป็นโรงเรียนที่ก่อตั้งโดยมิชชันนารีชาวอเมริกัน หลังจบการศึกษาจึงประกอบกิจเป็นครูและเป็นหมอพื้นบ้านค้ายาสมุนไพร เขาเสียชีวิตด้วยแผลหิมะกัดระดับที่สาม
คิม ฮย็อง-จิก และคัง พัน-ซ็อกภริยา นับถือศาสนาคริสต์ เขาเป็นมิชชันนารีโปรเตสแตนต์เผยแผ่ศาสนาเป็นงานเสริม ซึ่งคิม อิล-ซ็อง บุตรชายคนโตของเขาก็เคยรับใช้คริสตจักรมาก่อน แต่ภายหลังเขาไม่นับถือศาสนา
จอช แฮร์ร็อป
โจชัว แอนดรูว์ ฮาร์รอป ( ; เกิด 15 ธันวาคม พ.ศ. 2538) นักฟุตบอลอาชีพชาวอังกฤษ เคยลงเล่นให้กับ แมนเชสเตอร์ยูไนเต็ด ในตำแหน่งกองกลาง ปัจจุบันลงเล่นให้กับ เพรสตันนอร์ทเอนด์
ฮาร์รอปประเดิมสนามในนามทีมชุดใหญ่ให้กับแมนเชสเตอร์ยูไนเต็ดเมื่อวันอาทิตย์ที่ 21 พฤษภาคม พ.ศ. 2560 โดย โชเซ มูรีนโย ผู้จัดการทีมได้ส่งลงเป็นตัวจริงในนัดสุดท้ายของพรีเมียร์ลีก ฤดูกาล 2016–17 ที่ทีมปีศาจแดงเปิด โอลด์แทรฟฟอร์ด เอาชนะทีมปราสาทเรือนแก้ว คริสตัลพาเลซ ไปได้ 2–0 โดยแฮร์ร็อปสามารถทำประตูแรกในอาชีพได้เมื่อเขาเป็นผู้ยิงประตูแรกให้กับทีมปีศาจแดง
วันที่ 3 กรกฎาคม พ.ศ. 2560 สโมสร เพรสตันนอร์ทเอนด์ ในศึก แชมเปี้ยนชิป ประกาศว่าสามารถคว้าตัวแฮร์ร็อปมาร่วมทีมด้วยสัญญา 4 ปีแต่ไม่มีการเปิดเผยค่าตัว
เดมีตรี มิตเชลล์
เดมีตรี คาริม มิตเชลล์ ( ; เกิด 11 มกราคม พ.ศ. 2540) นักฟุตบอลอาชีพชาวอังกฤษ ปัจจุบันถูกยืมตัวจากสโมสร แมนเชสเตอร์ ยูไนเต็ด เพื่อไปเล่นให้กับ ฮาร์ตออฟมิดโลเธียน ในตำแหน่งกองหลัง
มิตเชลล์เริ่มต้นการเป็นนักฟุตบอลที่ศูนย์ฝึกเยาวชนเฟลตเชอร์มอสเรนเจอร์สเช่นเดียวกับ แคเมอรอน บอร์ธวิก-แจ็กสัน และ มาร์คัส แรชฟอร์ด ก่อนจะย้ายเข้ามาอยู่ที่ศูนย์ฝึกเยาวชนของแมนเชสเตอร์ยูไนเต็ดเมื่อ พ.ศ. 2556 ขณะอายุเพียง 16 ปีโดยในช่วงแรกมิตเชลล์เล่นในตำแหน่งกองหน้ากระทั่งบอร์ธวิก-แจ็กสันซึ่งเล่นในตำแหน่งกองหลังถูกยืมตัวไปเล่นกับทีม วูล์ฟแฮมป์ตันวันเดอเรอร์ส มิตเชลล์จึงสลับมาเล่นตำแหน่งกองหลังจนถึงปัจจุบัน
มิตเชลล์ถูก โชเซ มูรีนโย ผู้จัดการทีมชุดใหญ่ของปีศาจแดงเรียกตัวเมื่อวันที่ 7 พฤษภาคม พ.ศ. 2560 เพื่อไปร่วมฝึกซ้อมกับทีมชุดใหญ่ก่อนนัดที่จะออกไปเยือนทีม อาร์เซนอล ที่ เอมิเรตส์สเตเดียม แต่มิตเชลล์ก็ถูกตัดชื่อออกไม่มีชื่อเป็น 1 ใน 18 นักเตะที่ร่วมเดินทางกระทั่งอาทิตย์ต่อมามิตเชลล์ได้ร่วมเดินทางไปกับทีมชุดใหญ่เป็นครั้งแรกในฐานะตัวสำรองในนัดที่ออกไปเยือนและแพ้ ทอตนัมฮอตสเปอร์ 1–2 แต่มิตเชลล์ก็ไม่มีโอกาสได้ลงเล่น
กระทั่งเกมนัดสุดท้ายใน ฤดูกาล 2016–17 มิตเชลล์ก็ได้มีโอกาสประเดิมสนามเป็นครั้งแรกในนัดที่ทีมปีศาจแดงเปิดโอลด์แทรฟฟอร์ดเอาชนะคริสตัลพาเลซไป 2–0
วอลเธอร์ ซอมแมร์ลัธ
วอลเธอร์ ซอมแมร์ลัธ เป็นพระราชบิดาใน สมเด็จพระราชินีซิลเวียแห่งสวีเดน และเป็นพระราชอัยกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ โดยเขาเป็นนักธุรกิจชาวเยอรมนีอีกด้วย วอลเธอร์ ถึงแก่กรรมวันที่ 21 ตุลาคม พ.ศ. 2533 สิริอายุรวม 89 ปี
อลิซ ซอมแมร์ลัธ
อลิซ ซอมแมร์ลัธ เป็นพระราชมารดาใน สมเด็จพระราชินีซิลเวียแห่งสวีเดน และเป็นพระราชอัยยิกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ อลิซ ถึงแก่กรรมวันที่ 9 มีนาคม พ.ศ. 2540 สิริอายุรวม 90 ปี
อังเคล โกเมส
อังเคล โกเมส (; เกิด 31 สิงหาคม 2543) นักฟุตบอลชาวอังกฤษเชื้อสายโปรตุเกสปัจจุบันลงเล่นให้กับ แมนเชสเตอร์ยูไนเต็ด ในตำแหน่งกองกลางตัวรุกนอกจากนี้ยังเป็นกัปตันทีมชาติอังกฤษรุ่นอายุไม่เกิน 16 และ 17 ปีตามลำดับรวมถึงยังเป็นญาติผู้น้องของ นานี อดีตปีกความเร็วสูงของทีมปีศาจแดงอีกด้วย ในระดับทีมชาติ อังเคลเป็นส่วนหนึ่งของทีมชาติอังกฤษ U17 ที่คว้าแชมป์ฟุตบอลโลกเยาวชนอายุไม่เกิน 17 ปี 2017 ที่ประเทศอินเดีย
โกเมสเริ่มต้นการเป็นนักฟุตบอลด้วยการเข้าร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2549 ขณะอายุเพียง 6 ปีและเนื่องจากฝีเท้าที่พัฒนาอย่างรวดเร็วทำให้โกเมสก้าวขึ้นมาเล่นในทีมชุดต่าง ๆ ของปีศาจแดงกระทั่งได้ก้าวขึ้นมาติดทีมรุ่นอายุไม่เกิน 18 ปีของสโมสร
วันพฤหัสบดีที่ 18 พฤษภาคม พ.ศ. 2560 โกเมสได้รับรางวัลนักเตะดาวรุ่งยอดเยี่ยมแห่งปีของสโมสรหรือรางวัล Jimmy Murphy Player of the Year ด้วยผลงานลงเล่น 19 นัดทำไป 12 ประตูจากนั้นเพียง 1 วันเขาก็ถูกเรียกตัวให้ไปซ้อมกับทีมชุดใหญ่เพื่อที่จะลงแข่งขันพรีเมียร์ลีกนัดสุดท้ายของฤดูกาล 2016–17 ในนัดที่เปิดบ้านพบกับคริสตัลพาเลซและเอาชนะไปได้ 2–0 เมื่อวันที่ 21 พฤษภาคม พ.ศ. 2560
และโกเมสก็ได้ประเดิมสนามในนามทีมชุดใหญ่ให้กับทีมปีศาจแดงด้วยการลงไปเล่นแทน เวย์น รูนีย์ ทำให้โกเมสกลายเป็นนักเตะอายุที่น้อยที่สุดอันดับ 2 ของสโมสรที่ได้ลงเล่นในลีกสูงสุดด้วยวัย 16 ปี 263 วันต่อจาก ดันแคน เอ็ดเวิร์ด ตำนานกองหน้าของทีมที่ทำไว้ด้วยวัย 16 ปี 185 วันเมื่อ พ.ศ. 2495 และนอกจากนี้ยังทำสถิติเป็นนักเตะที่เกิดในยุคมิลเลเนียมคนแรกของสโมสรที่ได้ลงเล่นในพรีเมียร์ลีก
ไมโครซอฟท์ เพนต์
ไมโครซอฟท์ เพนต์ (ชื่อเดิมคือ เพนต์บรัช) หรือเป็นที่รู้จักในชื่อ เพนต์ เป็นโปรแกรมคอมพิวเตอร์กราฟิกอย่างง่ายของไมโครซอฟท์ โดยโปรแกรมสามารถบันทึกไฟล์เป็นบิตแมป (ในแบบสี 24-บิต, 256 สี, 16 สี, ขาวดำ, ใช้นามสกุล .bmp), เจเพ็ก, จิฟ (ยกเว้นภาพที่โปร่งใส), พิง (ไม่รองรับสีแบบ alpha channel) และทิฟฟ์แบบหน้าเดียว โดยตัวโปรแกรมมีความสามารถในการวาดทั้งขาวดำและสี แต่ไม่รองรับสเกลสีเทา (grayscale) โดยโปรแกรมนี้มีในระบบปฏิบัติการวินโดวส์ทุกรุ่น ความเรียบง่ายและใช้ได้อย่างรวดเร็วของตัวโปรแกรมทำให้เพนต์กลายเป็นหนึ่งในโปรแกรมที่ใช้งานกันมากที่สุดในระบบปฏิบัติการวินโดวส์ในรุ่นก่อน ๆ และใช้งานกันอย่างแพร่หลายในการตกแต่งภาพแบบง่ายในปัจจุบัน
แต่ในเดือนกรกฎาคม 2560 บนวินโดวส์ 10 ในรุ่น Fall Creators Update นั้น โปรแกรมนี้จะเป็นสถานะเลิกพัฒนา (deprecated) และจะเอาออกในอนาคต เพราะไม่มีการปรับปรุงแล้วและถูกแทนที่ด้วยเพนต์ทรีดี แต่ยังสามารถดาวน์โหลดมาใช้งานได้ที่วินโดวส์สตอร์
ในช่วงเดือนพฤษภาคม 2559 ได้เปลี่ยนชื่อโปรแกรมเพนต์ใหม่เป็น เพนต์ทรีดี ซึ่งมีความสามารถในการวาดวัตถุสามมิติ และสามารถทำงานได้ทั้งสองมิติและสามมิติ โดยในขณะนี้มีเพียงวินโดวส์ 10 ในรุ่น Creators Update ขึ้นไปเท่านั้น ที่สามารถใช้งานได้
บูเช็คเทียน (ละครโทรทัศน์ พ.ศ. 2557)
บูเช็คเทียน (จีน: 武媚娘傳奇) () เป็นละครโทรทัศน์ที่กล่าวถึงพระราชประวัติของพระนางบูเช็กเทียน นำแสดงโดย ฟ่าน ปิงปิง, จาง เฟิงอี้, หลี่ จื้อถิง, จาง จวินหนิง ออกอากาศทางช่อง 3 ในวันที่ 1 พฤษภาคม พ.ศ. 2560 ถึง 29 พฤศจิกายน พ.ศ. 2560
เรื่องราวชีวิตของ พระนางบูเช็กเทียน หรือ อู่ เจ๋อเทียน พระนาง คือ สตรีชาวจีนพระองค์เดียว ที่ได้ขึ้นเป็น “จักรพรรดินี” ครองราชย์อย่างยิ่งใหญ่ในประวัติศาสตร์จีนอันยาวนานกว่า 5,000 ปี แต่ก่อนการขึ้นสู่ตำแหน่งสูงสุด พระองค์ต้องเผชิญกับเรื่องราวต่างๆมากมายตั้งแต่เยาว์วัยจนถึงเติบใหญ่
ประวัติพอสังเขป พระนางบูเช็กเทียนประสูติในปีที่ 7 แห่งรัชสมัยของสมเด็จพระจักรพรรดิถังเกาจู่ โดยปีนั้นเป็นปีที่เกิดสุริยุปราคาเต็มดวง ซึ่งสามารถมองเห็นได้ในประเทศจีน บิดาของพระนางคือ อู่ ซึ่อฮั่ว มีอาชีพเกี่ยวกับการค้าไม้ ซึ่งเป็นเพียงพ่อค้าสามัญชนธรรมดาที่มีฐานะคนหนึ่ง ส่วนมารดาของพระนางนั้นมาจากตระกูลหยาง ซึ่งเป็นตระกูลที่มีอำนาจมากในสมัยนั้น ในช่วงปีสุดท้ายของรัชสมัยสมเด็จพระจักรพรรดิสุยหยาง หลี่ หยวน ผู้มีตำแหน่งแม่ทัพขุนนางในราชวงศ์สุย ซึ่งภายหลังกลายเป็นจักรพรรดิถังเกาจู่แห่งราชวงศ์ถัง เขาได้เข้าพักอาศัยอยู่ในบ้านของตระกูลอู่ (หรือบู) หลายครั้ง จนมีความสนิทสนมกับครอบครัวนี้
หลังจากหลี่หยวนล้มล้างอำนาจของจักรพรรดิสุยหยางได้แล้ว เขาได้ตอบแทนครอบครัวอู่ ด้วยเงินทอง เมล็ดพันธุ์พืช ที่ดิน และแพรพรรณเนื้อดีต่างๆ เป็นอันมาก และเมื่อสถาปนาราชวงศ์ถังสำเร็จ อู่ ซี่อฮั่ว ได้รับตำแหน่งเสนาบดีอาวุโสและตำแหน่งผู้ครองเมืองหยางโจว ลี่โจว และจิงโจว ปัจจุบัน คือ เขตเจียงหลิง ในมณฑลหูเป่ย เมื่อสมเด็จพระจักรพรรดิเกาจู่สิ้นพระชมน์ลง พระราชโอรสของพระองค์ คือ เจ้าชายหลี่ ซื่อหมิน จึงขึ้นครองราชย์ต่อเป็นสมเด็จพระจักรพรรดิถังไท่จงนั่นเอง
เมื่อคุณนายหยางได้ให้กำเนิดทารกน้อยบูเช็กเทียน ได้มีเรื่องเล่ากันว่ามีโหรใหญ่คนหนึ่งชื่อ หยวน เทียนกัง มาเห็นทารกน้อยบูเช็กเทียนที่น่ารักคนนี้ และนึกว่าเป็นเด็กชายจึงออกปากทักไปว่า เด็กคนนี้ถ้าหากเป็นหญิงล่ะก็ ต่อไปจะได้เป็นใหญ่ที่สุดในแผ่นดินจีนเป็นแน่ ยิ่งกว่านั้นเมื่อบูเช็กเทียนได้เข้าวังไปแล้ว โหราจารย์แห่งราชสำนักยังได้พยากรณ์สำทับอีกว่า ต่อไปสตรีแซ่อู่จะมีอำนาจขึ้นล้มราชวงศ์ถัง!
มายา มหาชน 2017
มายา มหาชน 2017 (Maya Award 2017) เป็นงานประกาศผลรางวัลบันเทิงที่จัดโดยนิตยสารมายาแชนแนล ซึ่งในปีนี้ได้จัดขึ้นเป็นครั้งที่ 3 โดยจัดขึ้นในวันที่ 8 สิงหาคม พ.ศ. 2560 งานนี้จัดขึ้นเพื่อมอบรางวัลให้แก่บุคคลในวงการบันเทิง ไม่ว่าจะเป็นวงการเพลง โทรทัศน์ และละครโทรทัศน์ โดยจะคัดสรรผู้สมควรได้รับการเสนอชื่อเข้าชิงจากผลงานในช่วง 1 ขวบปีที่ผ่านมา สำหรับในปีนี้ได้กำหนดระยะเวลาคัดเลือกผลงานคือ ช่วงครึ่งปีหลังของปี พ.ศ. 2559 ถึงครึ่งปีแรกของปี พ.ศ. 2560 ส่วนวิธีหาผู้สมควรได้รับรางวัลนั้นจะให้ประชาชนเป็นผู้ตัดสิน เพื่อให้เหมาะสมกับชื่อรางวัล "มหาชน" โดยเก็บคะแนนจากผลโหวตทั้ง 2 ช่องทาง คือ โหวตผ่านทางโทรศัพท์มือถือและโหวตผ่านทางนิตยสารมายาแชนแนล บุคคลใดได้รับการโหวตมากที่สุดก็จะได้รางวัลไปครอง สำหรับรางวัล มายา มหาชน 2017 ประกอบไปด้วย 39 รางวัล ดังต่อไปนี้ (ผู้ชนะจะขึ้น ตัวหนา)
ม่านไผ่
ม่านไผ่ () เป็นเส้นแบ่งเขตทางอุดมการณ์ในทวีปเอเชีย นับแต่ชัยชนะของสาธารณรัฐประชาชนจีนในสงครามกลางเมืองจีนบนแผ่นดินใหญ่ในปี ค.ศ. 1949 เริ่มทลายลงในปี ค.ศ. 1979 จากนโยบายการเปิดประเทศและการปฏิรูปเศรษฐกิจของเติ้ง เสี่ยวผิงและทลายลงอย่างสมบรูณ์ลงหลังสงครามเย็นยุติในปี ค.ศ. 1991 จุดประสงค์ในตั้งเพื่อปิดกั้นตนเองและกันการเข้ามาของลัทธิทุนนิยมเหมือนม่านเหล็ก
ทั้งสองด้านของม่านไผ่มีอุดมการณ์ที่แตกต่างกันโดย
ในตลอดเวลาม่านไผ่ได้มีการเปลี่ยนแปลงพรมแดนตลอด ทั้งจากสงครามเวียดนาม ที่ทำให้รัฐบาลในอินโดจีนทั้งหมดเป็นรัฐบาลคอมมิวนิสต์ทำให้ม่านไผ่ขยายไปยังชายแดนประเทศไทย ความแตกแยกระหว่างจีน–โซเวียต ที่ทำให้เกิดความแตกในพันธมิตรฝ่ายคอมมิวนิสต์ในเอเชียโดย ประเทศพันธมิตรสหภาพโซเวียตได้แก่ มองโกเลีย,ลาวและเวียดนามและประเทศพันธมิตรสาธารณรัฐประชาชนจีนได้แก่ กัมพูชา ทำให้ม่านไผ่ขยายไปทั่วชายแดนจีนกับสหภาพโซเวียตและทั่วชายแดนประเทศกัมพูชา
ความสัมพันธ์ที่ดีขึ้นระหว่างจีนและสหรัฐอเมริกาในตอนท้ายของสงครามเย็นจากการเยือนประเทศจีนของนิกสันเพื่อถ่วงอำนาจสหภาพโซเวียตและนโยบายการเปิดประเทศและการปฏิรูปเศรษฐกิจของเติ้ง เสี่ยวผิงม่านไผ่เริ่มทลายลง
ในปัจจุบันม่านไผ่ได้ทลายลงไปแล้ว แต่ยังมีการใช้เรียกเขตปลอดทหารในเกาหลีอยู่บาง ม่านไผ่ยังถูกใช้เรียกพรมแดนธรรรมชาติและเศรษฐกิจที่ล้อมรอบเมียนมา
วิธีการแปรค่า (กลศาสตร์ควอนตัม)
ในกลศาสตร์ควอนตัม วิธีการแปรค่า (Variational method) เป็นวิธีหนึ่งในการหาค่าประมาณของสถานะที่พลังงานต่ำสุดหรือสถานะพื้น (Ground state) และสถานะกระตุ้น (Excited state) บางสถานะได้ วิธีการนี้จะช่วยในการประมาณฟังก์ชันคลื่น ได้ เช่น ระดับพลังงานย่อยของโมเลกุล (Molecular orbitals) โดยพื้นฐานสำหรับวิธีการนี้คือ หลักการแปรค่า (Variational principle)
วิธีการนี้เป็นวิธีการที่รู้ฮาร์มิลโตเนียน H แต่ไม่รู้ค่าไอเกน E (Eigenvalue) และ ค่าสถานะไอเกน (Eigenfunction) จึงต้องมีการเดา “ฟังก์ชันคลื่นทดสอบ” (trial wavefunction) ที่ขึ้นกับพารามิเตอร์อย่างน้อย 1 ตัวหรือมากกว่าและหาค่าพารามิเตอร์เหล่านี้ซึ่งเป็นค่าคาดหวังของพลังงานที่ต่ำที่สุด ฟังก์ชันคลื่นที่ได้จากการกำหนดค่าพารามิเตอร์ให้เป็นค่าหนึ่ง ๆ คือการประมาณฟังก์ชันคลื่นของสถานะพื้น และค่าคาดหวังของพลังงานในสถานะนั้น คือ ขีดจำกัดบนของพลังงานในสถานะพื้น
สมมติว่า ใน Hilbert space มีเอร์มิทเทียนโอเปอร์เรเตอร์ ที่เรียกว่า ฮาร์มิลโตเนียน (Hamiltonian) H ที่อธิบายถึงระบบที่ต้องการศึกษา และฟังก์ชันคลื่นที่สามารถนอร์มอลไลซ์ได้ (normalizable function) ใด ๆ ที่ขึ้นกับอาร์กิวเมนต์ที่เหมาะสมสำหรับฟังก์ชันคลื่นที่ไม่ทราบค่าของระบบ ตามสมการ
formula_1
และมีค่าคาดหวัง (Expectation value) เป็น
formula_2
เนื่องจากไม่ทราบฟังก์ชันคลื่น จึงต้องเดาฟังก์ชันคลื่นทดสอบ (trial wavefunction) ขึ้นมาแล้วคำนวณหาค่าคาดหวัง ซึ่งฟังก์ชันคลื่นทดสอบที่ถูกต้องจะได้ค่าคาดหวัง เป็นไปตามหลักการแปรค่าที่กล่าวว่า
หลักการแปรค่าที่กล่าวข้างบนเป็นพื้นฐานของวิธีการแปรค่าที่ใช้ในกลศาสตร์ควอนตัมและเคมีควอนตัม เพื่อหาค่าประมาณของสถานะพื้น
แน่นอนว่า ถ้าเราพยายามเดาค่าฟังก์ชันคลื่นที่เป็นไปได้ทั้งหมดเพื่อที่จะให้ได้ค่าคาดหวังของ H ที่มีค่าน้อยที่สุดแล้วนั้นค่าที่น้อยที่สุดควรเป็น formula_4 และสถานะที่มีความเกี่ยวข้องควรเป็นสถานะไอเกน (eigenstate) ของ formula_4 ซึ่งการเดาหรือปรับเปลี่ยนค่าไปเรื่อย ๆ ในพื้นที่ทั้งหมดของ Hilbert space จะซับซ้อนยุ่งยากเกินไปสำหรับการคำนวณ จึงมีการกำหนดตัวแปรขึ้นมา แทนด้วยตัวแปร formula_8 ใด ๆ เมื่อ i = 1,2,3,…,N และอาจเรียกฟังก์ชันทดสอบที่มีตัวแปร formula_8 นี้ว่า Ansatz โดยบาง Ansatz นำไปสู่การประมาณค่าที่ดีกว่าตัวอื่น ๆ ดังนั้นการเลือก Ansatz จึงเป็นสิ่งสำคัญ เมื่อให้ฟังก์ชันคลื่นเป็นฟังก์ชันของ formula_8  ตามสมการ
formula_11
ซึ่ง formula_8" "จะมีกี่ตัวขึ้นกับองศาเสรีของปัญหาที่พิจารณา
ทำการนอร์มอล์ไลซ์และหาค่า formula_4" "ตามสมการข้างล่าง
formula_14
formula_15
โดยจะหาค่า formula_8 " "ที่ทำให้ได้ค่า formula_4 น้อยที่สุด จากการหาอนุพันธ์ของ formula_18 เทียบกับ formula_8 แล้วให้เท่ากับศูนย์
formula_20
เมื่อได้ค่า formula_8" "ที่ทำให้ได้ค่า formula_4 น้อยที่สุดแล้ว จะสามารถหาฟังก์ชันคลื่นและพลังงานในสถานะพื้นที่ต้องการได้ โดยการแทนค่า formula_8 นี้กลับเข้าไปในสมการ (3) และ (4)
ความสำเร็จของวิธีการนี้ยังคงขึ้นอยู่กับการใช้ฟังก์ชันคลื่นทดสอบที่มีพารามิเตอร์ formula_8 ที่ดี นี่เป็นเหตุผลที่เรียกวิธีนี้ว่า วิธีการแปรค่า: เราจะต้องปรับเปลี่ยนพารามิเตอร์ formula_8 ใน Ansatz และหาพารามิเตอร์ formula_8 ที่ทำให้ formula_4 ลดลงจนเป็นค่าที่น้อยที่สุด ถ้า Ansatz เป็นสถานะที่ใกล้เคียงกับสถานะพื้นที่แท้จริงแล้ว formula_4 จะมีค่าต่ำที่สุด และถ้า Ansatz มีรูปแบบฟังก์ชันที่ถูกต้องแล้วมันก็จะนำไปสู่สถานะพื้นที่แม่นตรง
รถถังโจเซฟ สตาลิน
รถถังโจเซฟ สตาลินหรือรถถังอิโอซิฟ สตาลิน (,) หรือรถถัง IS เป็นรถถังหนักที่พัฒนาต่อเนื่องจาก รถถังคลีเมนต์ โวโรชีลอฟ โดยสหภาพโซเวียตในช่วงสงครามโลกครั้งที่สอง
รถถัง IS ได้รับการออกแบบด้วยเกราะหนาเพื่อตอบโต้ปืน 88 มิลลิเมตรของเยอรมันและมีปืนใหญ่ที่สามารถเอาชนะรถถังไทเกอร์และรถถังแพนเทอร์ได้ การพัฒนากระสุนระเบิดแรงสูงที่เป็นประโยชน์ในการทำลายสนามเพลาะและบังเกอร์ IS-2 ถูกนำไปใช้ในเดือนเมษายน พ.ศ. 2487 และถูกใช้เป็นหัวหอกโดยกองทัพแดงในขั้นตอนสุดท้ายของยุทธการที่เบอร์ลิน
จิรัชญา เกตุคง
จิรัชญา เกตุคง (15 สิงหาคม พ.ศ. 2538) ชื่อเล่น ตะวัน เป็นนางแบบชาวไทยที่ได้รับตำแหน่งชนะเลิศในเอเชียเน็กซต์ท็อปโมเดล ฤดูกาลที่ 4 ซึ่งเป็นผู้ชนะจากประเทศไทยคนที่สองของรายการเอเชีย เน็กซ์ ท็อป โมเดล
จิรัชญา เกตุคง มีชื่อเล่นว่า ตะวัน เกิดเมื่อวันที่ 15 สิงหาคม พ.ศ. 2538 ครอบครัวมีอาชีพค้าขาย มีน้องสาวหนึ่งคน
ในวัยเด็ก ตะวันมักจะไปช่วยพ่อแม่ค้าขายที่ตลาด ความฝันตอนวัยเด็กของเธอเหมือนกับเด็กทั่วไป คืออยากเป็นครูหรือไม่ก็หมอ แต่คนรอบข้างบอกว่าเธอขายาว ตัวสูง เลยแนะเธอวำให้ไปเป็นนางแบบ จุดเริ่มต้นมาจากการดูการประกวดในโทรทัศน์แล้วเกิดเป็นความชอบ เคยเดินสายประกวดในต่างจังหวัด แต่เธอรู้สึกว่าเธอเหมาะกับอาชีพนางแบบมากกว่า
ตะวัน จบการศึกษาระดับมัธยมศึกษาตอนปลายที่ โรงเรียนพิบูลวิทยาลัย และได้หยุดเรียนต่อเนื่องจากปัญหาทางการเงินของครอบครัว หลังจากนั้นได้เข้ามาหางานทำใน กรุงเทพมหานคร
ในปี 2556 ตะวัน ได้เป็นหนึ่งในผู้เข้าประกวด เอเชีย นิว สตาร์ โมเดล คอนเทสต์ 2013 เฟซ ออฟ ไทยแลนด์ (Asia New Star Model Contest 2013 Face of Thailand) จากผู้เข้าแข่งขัน 30 คน และได้รางวัลพิเศษ คือ THE BIDAN AWARD โดยเธอได้เข้าถึงรอบ 10 คนสุดท้าย หลังจากเธอได้งานเดินแบบของ Elle Fashion Week ประมาณ 3-4 เดือนต่อมา เธอก็พบโมเดลลิ่งที่ชักชวนเธอไปทำงานที่ฮ่องกงโดยได้ส่งโปรไฟล์ไปทางเอเจนซี่ เมื่อได้รับการยืนยัน ตะวันก็บินไปทำงานที่นั่น การใช้ภาษาอังกฤษคือปัญหาในช่วงต้นๆของเธอ เธอจึงเริ่มฝึกภาษา เช่น การดูหนัง ขยันฟังเพลงภาษาอังกฤษ ตะวันมีสัญญาในการทำงาน 3 เดือน หลังจากหมดสัญญาครั้งแรกเธอก็ขอเซ็นสัญญาเพิ่มอีก 3 เดือน เป็น 6 เดือน เมื่อหมดสัญญา ตะวันก็ได้หาเอเจนซี่ใหม่และได้มาทำงานที่สิงคโปร์
หลังจากที่ตะวันได้ทำงานมาเกือบปี โมเดลลิ่งที่ดูแลเธอได้ส่งประวัติและผลงานของเธอเข้าไปสมัครในรายการ "เอเชียเน็กซต์ท็อปโมเดล ฤดูกาลที่ 4" โดยเธอได้เป็นผู้เข้าแข่งขัน 14 คนสุดท้าย เมื่อเธอได้เข้ามาแข่งขัน แม้เธอจะรู้ภาษาอังกฤษบ้าง แต่ก็เข้าใจเพียงบางคำ เธอจึงไม่กล้าถามและไม่กล้าพูดเมื่อได้ยินคำศัพท์ที่ไม่รู้ความหมาย บางครั้งก็ถามเพื่อนที่แข่งขันด้วยกันทีหลังว่าแปลว่าอะไร แต่ในช่วงหลังๆ กรรมการสังเกตได้ ก็ได้เตือนว่าถ้าไม่เข้าใจอะไรต้องบอก จึงทำให้เธอมีความมั่นใจมากยิ่งขึ้น จนเป็นผู้ชนะในรายการ เนื่องจากเธอได้พัฒนาตนเองจากคนที่ขี้อายเหมือนลูกแมวจนเป็นคนที่มีความมั่นใจเหมือนแม่เสือสาว
หลังจากการแข่งขันได้จบลง นอกจากรางวัลที่ได้รับจากรายการ คือ เซ็นสัญญานางแบบ 3 เดือน กับ เอเจนซี่ "สตอร์ม โมเดล แมเนจเมนท์" ลอนดอน ประเทศอังกฤษ เป็นพรีเซนเตอร์ ให้กับแคมเปญจน์ ผลิตภัณฑ์ดูแลเส้นผม "เทรเซมเม่" 2016 ถ่ายแบบขึ้นปกและแฟชั่นเซ็ทในให้กับนิตยสารฮาร์เพอส์บาซาร์ (Harper's Bazaar) ประเทศสิงคโปร์ ตะวันได้มีผลงานอินเตอร์งานแรกคือมิวสิกวีดีโอ Blow Your Mind (Mwah) ของ Dua Lipa อีกทั้งมีงานถ่ายแบบให้กับ Topshop, Warehouse และ adidas
ในปี 2017 ได้ถ่ายแบบขึ้นปกให้กับนิตยสารแอล ประเทศโครเอเชีย (Elle Croatia) ฉบับที่ 178
เจ้าหญิงไธราแห่งเดนมาร์กและไอซ์แลนด์
เจ้าหญิงไธราแห่งเดนมาร์กะไอซ์แลนด์ () ทรงเป็นพระราชธิดาพระองค์ที่ 6 ใน สมเด็จพระเจ้าเฟรเดอริกที่ 8 แห่งเดนมาร์ก และ หลุยส์แห่งเฮสส์-คาสเซิล สมเด็จพระราชินีแห่งเดนมาร์ก ทรงเป็นพระราชขนิษฐาใน สมเด็จพระราชาธิบดีคริสเตียนที่ 10 แห่งเดนมาร์ก พระองค์มิได้เสกสมรส ทั้งนี้ ทรงดำรงพระอิสริยยศเป็นเจ้าหญิงแห่งเดนมาร์กและไอซ์แลนด์ ด้วย
ซ็อง ฮเย-ริม
ซ็อง ฮเย-ริม (; 24 มกราคม พ.ศ. 2480 – 18 พฤษภาคม พ.ศ. 2545) เป็นนักแสดงหญิงชาวเกาหลีเหนือ และเป็นอดีตอนุภริยาคนโปรดของคิม จ็อง-อิล
ซ็อง ฮเย-ริมเกิดที่เทศมณฑลชังนย็อน เกาหลีภายใต้การปกครองของญี่ปุ่น บิดาชื่อซ็อง ยู-กย็อง (, ) กับมารดาชื่อคิม ว็อน-จู () มีพี่ชายชื่อซ็อง อิล-กี () และน้องสาวชื่อซ็อง ฮเย-รัง (, ) เธอเข้าศึกษา ณ วิทยาลัยภาพยนตร์เปียงยาง (Pyongyang Movie College) แต่ลาออกในปีถัดมาเนื่องจากมีลูกกับอดีตสามี ภายหลังจึงลงเรียนใหม่จนสำเร็จการศึกษา ต่อมาก็มีผลงานภาพยนตร์ในปี พ.ศ. 2503 ทำให้เธอเป็นนักแสดงอันลือชื่อในช่วงนั้น มีผลงานภาพยนตร์ได้แก่เรื่อง "อนจ็องรย็อง" () และเรื่อง "แพ็ก อิล-ฮง" ()
ประวัติของเธอทีปรากฏส่วนใหญ่มาจากบันทึกของซ็อง ฮเย-รังน้องสาว ซึ่งคิม ย็อง-ซุนเพื่อนเก่าของเธอได้ตีพิมพ์หนังสือเรื่อง "ฉันคือเพื่อนของซ็อง ฮเย-ริม" (I Am Song Hye-rim's friend) และเปิดเผยว่าหลังพบความลับของซ็อง ฮเย-ริม เธอและครอบครัวถูกส่งเข้าสถานกักกันนาน 10 ปี อันส่งผลให้ลูกสาวของเธอเสียชีวิต ส่วนบิดามารดาถูกลักพาตัวไปและไม่เคยมีใครพบเจออีก สุดท้ายเธอจึงลี้ภัยไปประเทศเกาหลีใต้ในปี พ.ศ. 2546
ซ็อง ฮเย-ริมสมรสครั้งแรกกับรี พย็อง (, ) บุตรชายของรี กี-ย็อง (, ) นักเขียนชาวเกาหลีเหนือ มีธิดาด้วยกันหนึ่งชื่อรี อก-ดล ()
หลังจากที่เธอหย่าขาดกับอดีตสามีในปี พ.ศ. 2511 เธอเริ่มคบหากับคิม จ็อง-อิล ซึ่งเชื่อว่าเธอน่าจะเป็นอนุภริยาคนแรกของเขา ทั้งสองมีบุตรด้วยกันหนึ่งคนคือคิม จ็อง-นัม (, ) เมื่อปี พ.ศ. 2514 ซึ่งในระยะเวลาหนึ่งเขาเคยเป็นลูกรักของบิดา เรื่องการมีบุตรกับซ็อง ฮเย-ริมถูกคิม อิล-ซ็องเก็บเป็นความลับจนถึงปี พ.ศ. 2518
ช่วงปี พ.ศ. 2523 เป็นต้นมา ซ็อง ฮเย-ริมเดินทางไปที่มอสโกเพื่อหาหมอบ่อยครั้ง เคยมีรายงานว่าเธอเสียชีวิตในปี พ.ศ. 2539 แต่หน่วยข่าวกรองเกาหลีใต้ออกมาปฏิเสธ กระทั่งมีรายงานว่าเธอเสียชีวิตลงเมื่อวันที่ 18 พฤษภาคม พ.ศ. 2545 บางรายงานอ้างว่าเธอเสียชีวิตในมอสโก
คิม อก
คิม อก (; 28 สิงหาคม พ.ศ. 2507) เป็นรัฐการชาวเกาหลีเหนือ ทำหน้าที่เป็นเลขานุการิณีของคิม จ็อง-อิล จนกระทั่งเขาถึงแก่อสัญกรรม หลังการเสียชีวิตของโค ยง-ฮี (; ) อนุภริยาคนหนึ่งของของคิม จ็อง-อิล คิม อกซึ่งมักออกปฏิบัติงานและพบปะกับเจ้าหน้าที่ต่างประเทศอยู่บ่อย ๆ ในฐานะสุภาพสตรีหมายเลขหนึ่งของเกาหลีเหนือโดยพฤตินัย ท่ามกลางข่าวลือว่าเธอเป็นภริยาคนที่สี่ของคิม จ็อง-อิล
คิม อกเกิดในปี 2507 บิดาชื่อคิม ฮโย เจ้าหน้าที่อาวุโสของพรรคแรงงานแห่งเกาหลีเหนือ เธอสำเร็จการศึกษาจากมหาวิทยาลัยเปียงยาง (Pyongyang University) นอกจากนี้เธอเคยนักดนตรีมาก่อนด้วยเคยเป็นนักเปียโนหลักของมหาวิทยาลัยดนตรีและนาฏศิลป์เปียงยาง (Pyongyang University of Music and Dance) ต่อมาในปี พ.ศ. 2530 เธอจึงทำงานเป็นเลขานุการิณีของคิม จ็อง-อิล เธอดำรงตำแหน่งผู้อวยการคณะกรรมการของกระทรวงกลาโหมเกาหลีเหนือ เดือนกันยายน พ.ศ. 2555 คิม อกไปเบอร์ลิน ประเทศเยอรมนี เพื่อพบแพทย์
หลังคิม จ็อง-อิลถึงแก่อสัญกรรม เธอได้รับเครื่องรัฐอิสริยาภรณ์คิม จ็อง-อิลเพื่อสร้าง "ประเทศสังคมนิยมที่เจริญรุ่งเรือง" พร้อมกับบุคคลอีก 131 คน แต่การมีตัวตนของเธอ กลับไม่เป็นที่ต้องใจคิม จ็อง-อึนซึ่งเป็นลูกเลี้ยงนัก โดยเธอถูกถอดจากตำแหน่งต่าง ๆ ทั้งหมดในเดือนกรกฎาคม พ.ศ. 2556
ต้นเดือนกรกฎาคม พ.ศ. 2559 เธอถูกล้างบางโดยคิม จ็อง-อึน และถูกส่งไปยังค่ายแรงงาน
เคลนบิวเทรอล
เคลนบิวเทรอล (Clenbuterol) หรือชื่อทางการค้าคือ ไดลาเทรอล (Dilaterol), สปิโรเพนท์ (Spiropent) เป็นสารออกฤทธิ์กระตุ้นระบบประสาทซิมพาเทติก ถูกใช้เป็นยาขยายหลอดลมและยาลดอาการคัดจมูก ผู้ป่วยโรคหืดมักใช้เคลนบิวเทรอลเพื่อช่วยทำให้หายใจได้ง่ายมากขึ้น เคลนบิวเทรอลถือเป็นสารขยายหลอดลมกลุ่มออกฤทธิระยะยาว โดยมีระยะเวลาการออกฤทธิ 36 ถึง 48 ชั่วโมง
ผลข้างเคียงจากการใช้ยาได้แก่ อาการประหม่า, ไทรอยด์เป็นพิษ, หัวใจเต้นเร็วผิดปกติ, ความดันในเลือดสูง, หลอดเลือดแดงในหัวใจตีบ การใช้ยาเกินขนาด (120 มิลลิกรัม) อาจทำให้กล้ามเนื้อมีอาการสั่น, ปวดหัว, เวียนหัว, ระคายเคืองกระเพาะอาหาร ในนักกีฬาอาจมีอาการอาเจียน, ภาวะเหงื่อท่วม, อาการใจสั่น, กล้ามเนื้อหัวใจตายเหตุขาดเลือด สามารถตรวจสอบการใช้ยานี้ได้โดยการตรวจน้ำอสุจิหรือตรวจปัสสาวะ
ยานี้ถูกแบนโดยคณะกรรมการโอลิมปิกสากลโดยถือว่าเป็นยาในกลุ่มสารกระตุ้นที่ห้ามนักกีฬาใช้ ยานี้เป็นยาในกลุ่มสารเร่งเนื้อแดงและถูกสั่งห้ามโดยองค์การอาหารและยาสหรัฐ (FDA) มิให้ใช้ยานี้ในสัตว์ที่จะเป็นหรืออาจเป็นอาหารของมนุษย์ ประเทศส่วนใหญ่ไม่อนุญาติให้ใช้ยานี้ในมนุษย์ แต่ในบางครั้งก็พบการลักลอบใช้ยานี้ในมนุษย์เพื่อเป็นยาลดความอ้วน
สกอตต์ แม็คโทมิเนย์
สกอตต์ แม็คโทมิเนย์ ( ; เกิด 8 ธันวาคม 2539) นักฟุตบอลอาชีพชาวอังกฤษจาก แมนเชสเตอร์ยูไนเต็ด ในตำแหน่งกองกลาง
แม็คโทมิเนย์เข้าร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2544 ขณะอายุ 5 ปีหลังจากเข้าศูนย์พัฒนาของสโมสรที่ เพรสตัน โดยในช่วงหลายปีที่ลงเล่นระดับเยาวชนเขาลงเล่นในตำแหน่งกองหน้าตัวเป้าก่อนจะเปลี่ยนมาเล่นในตำแหน่งกองกลางในสมัยที่ วอร์เรน จอยซ์ เป็นหัวหน้าผู้ฝึกสอนทีมเยาวชนกระทั่งแม็คโทมิเนย์ได้เซ็นสัญญาเป็นนักฟุตบอลอาชีพเมื่อเดือนกรกฎาคม พ.ศ. 2556 ขณะอายุ 16 ปี
หลังจากทำผลงานในทีมรุ่นอายุไม่เกิน 21 ปีของสโมสรได้ดีด้วยการลงเล่น 21 นัดยิงไป 3 ประตูทำให้ โชเซ มูรีนโย ผู้จัดการทีมชุดใหญ่เรียกตัวเขาให้ขึ้นมาร่วมฝึกซ้อมกับทีมชุดใหญ่และมีชื่อเป็นตัวสำรองในนัดที่ทีมปีศาจแดงเปิด โอลด์แทรฟฟอร์ด พบกับ สวอนซีซิตี เมื่อวันที่ 30 เมษายน พ.ศ. 2560 แต่ไม่ได้ลงสนาม
กระทั่งในอาทิตย์ต่อมาคือวันที่ 7 พฤษภาคม พ.ศ. 2560 แม็คโทมิเนย์ได้โอกาสลงประเดิมสนามเป็นครั้งแรกในนัดที่แมนเชสเตอร์ยูไนเต็ดออกไปเยือนทีม อาร์เซนอล ที่สนาม เอมิเรตส์สเตเดียม และเขาได้มีโอกาสลงสนามอีกครั้งในนัดสุดท้ายของฤดูกาล 2016–17 นัดที่ทีมปีศาจแดงพบกับคริสตัลพาเลซเมื่อวันที่ 21 พฤษภาคม พ.ศ. 2560
อีเอฟแอลคัพ แม็คโทมิเนย์ได้โอกาสลงสนามครั้งแรกในฤดูกาลในการแข่งขันอีเอฟแอลคัพ รอบที่ 3 ซึ่งแมนเชสเตอร์ยูไนเต็ด พบกับเบอร์ตันอัลเบียน โดยเป็นตัวสำรองของ แรชฟอร์ด ในนาทีที่ 64 และในวันที่ 24 ตุลาคม พ.ศ. 2560 เขาได้ลงเล่นเป็นตัวจริงครั้งแรกในฤดูกาลในรอบที่ 4 พบกับสวอนซีซิตี โดยได้ลงเล่นครบทั้ง 90 นาที
ยูฟ่าแชมเปียนส์ลีก แม็คโทมิเนย์ได้ลงสนามในการแข่งขันยูฟ่าแชมเปียนส์ลีก รอบแรก โดยทีแมนเชสเตอร์ยูไนเต็ด พบกับไบฟีกา โดยเป็นตัวสำรองของ มะคีทาเรียน ในนาทีที่ 90 และในวันที่ 31 ตุลาคม พ.ศ. 2560 เขาได้ลงเล่นเป็นตัวจริงพบกับไบฟีกา (เหย้า) โดยได้เล่นครบ 90 นาที
ไทโร
ไทโร () ตำแหน่งขุนนางชั้นสูงสุดของรัฐบาลโชกุนโทะกุงะวะ เป็นตำแหน่งซึ่งมีอำนาจมากกว่าตำแหน่ง โรจู แต่ตำแหน่งไทโรนี้เป็นตำแหน่งเฉพาะกิจซึ่งตั้งขึ้นคราวภาวะฉุกเฉินและยกเลิกไปเมื่อสถานการณ์เข้าสู่ภาวะปกติแล้ว
ตำแหน่งไทโรเริ่มมีครั้งแรกในสมัย โชกุนสึนะโยชิ โดยคัดเลือก ฟุไดไดเมียว หรือเจ้าผู้ครองแคว้นที่ล้อมรอบ เอะโดะ ซึ่งมีความสนิทสนมกับโชกุนมารับตำแหน่งแต่ในยุคหลังตำแหน่งไทโรเริ่มเสื่อมอำนาจลงทำให้กลายเป็นเพียงตำแหน่งทางพิธีการเท่านั้นก่อนจะถูกยกเลิกไปเมื่อวันที่ 29 ธันวาคม พ.ศ. 2408 โดยผู้ดำรงตำแหน่งไทโรเป็นคนสุดท้ายคือ ซะกะอิ ทะดะชิเงะ ไดเมียวแห่ง แคว้นฮะริมะ
จอห์นนี ราโมน
จอห์น วิลเลียม คัมมิงส์ () (เกิด 8 ตุลาคม ค.ศ. 1948 - 15 กันยายน ค.ศ. 2004) หรือที่รู้จักกันในชื่อ "จอห์นนี ราโมน" (Johnny Ramone) เป็นนักแต่งเพลงและมือกีตาร์ชาวอเมริกัน เป็นที่รู้จักจากการเป็นมือกีตาร์หลักของวงพังก์ร็อก เดอะราโมนส์ ซึ่งเขายังถือเป็นผู้รวมก่อตั้งวงนี้อีกด้วย และได้เป็นสมาชิกตลอดมา จนกระทั่งวงได้ยุบไป เขาเสียชีวิตจากมะเร็งต่อมลูกหมาก เมื่อวันที่ 15 กันยายน ค.ศ. 2004
ในปี ค.ศ. 2003 เขาได้โผจากนิตยสาร "ไทม์" บนหัวข้อ "10 มือกีตาร์ไฟฟ้าที่ยิ่งใหญ่ที่สุดตลอดกาล" และยังติดอันดับที่ 28 บนหัวข้อ "100 มือกีตาร์ที่ยิ่งใหญ่ที่สุดตลอดกาล" จากนิตยสาร "โรลลิงสโตน" อีกด้วย
โจอี ราโมน
เจฟฟรี โรส ไฮแมน () (เกิด 19 พฤษภาคม ค.ศ. 1951 - 15 เมษายน ค.ศ. 2001) หรือที่รู้จักกันในชื่อ "โจอี ราโมน" (Joey Ramone) เป็นนักดนตรี นักแต่งเพลงและนักร้องชาวอเมริกัน เป็นที่รู้จักจากการเป็นนักร้องนำวงพังก์ร็อก เดอะราโมนส์ ซึ่งเขายังถือเป็นผู้รวมก่อตั้งวงนี้อีกด้วย ด้วยภาพลักษณ?ต่าง ๆ ทั้ง เสียงร้องแบบเทเนอร์ และการแสดงออกบนเวทีต่าง ๆ ทำให้เขากลายเป็นไอคอนของวัฒนธรรมยุคใหม่ เขาเสียชีวิตจากมะเร็งต่อมน้ำเหลือง เมื่อวันที่ 15 เมษายน ค.ศ. 2001